Giovanni Domenico Rebiba

Giovanni Domenico Rebiba (født i San Marco d'Alunzio på Sicilia i det spanskstyrte Kongedømmet Sicilia, død 6. februar 1604 i Catania) var en italiensk katolsk biskop). Han ble den 8. november 1570 utnevnt til biskop av Ortona i Abruzzene i det likeså spanskstyrte Kongedømmet Napoli, og bispeviet den 19. november samme år. Den 11. desember 1595 ble han utnevnt til biskop av Catania, og døde i embedet den 6. februar 1604.

Liv og virke

Bakgrunn
Giovanni Domenico (Giandomenico) Rebiba var kardinal Scipione Rebibas nevø.

Ortona
Bare tre måneder etter sin prestevielse ble han valgt til biskop av Ortona i 1570, da pave Pius V gjenopprettet dette historiske bispesetet ved Adriaterhavet. Det var hans onkel, Scipio, som bispeviet ham. De fleste av de katolske biskoper som lever i dag kan føre sin apostoliske suksesjon tilbake til kardinal Rebiba, forut for ham blekner rekken tilbake til apostlenes tid.

Innlemmelsen av klosteret Treglio og dets besittelser i bispedømmet Ortona fant sted under biskop Giovanni Domenico Rebiba (inntil 1604 gjaldt dette også Campli). 

I bispedømmet Ortona fikk Rebiba bygd det monumentale baptisteriet i kirken San Zefirino papa i Villa Caldari. Det er senere blitt bragt til Domkirkemuseet og restaurert der. I 1584 velsignet han grunnstenen for byggingen av Palazzo Farnese i Ortona, bygget etter Margherita av Østerrikes ønske, basert på Giacomo Della Portas tegninger.

Catania
Giandomenicos bror, Prospero Rebiba, titulærpatriark av Konstantinopel, ble senere utnevnt til biskop av Catania av pave Klemens VIII, men han døde før han hadde ankommet for å ta bispesetet i sin besittelse (1593). Det ble da Giandomenico som ble ny biskop der. Han ble overflyttet dit den  24. januar 1596. 

I hans embetstid, frem til 6. februar 1604, ble striden rundt Sant'Agatas sanne hjemtrakter avklart av Den hellige stol, men utfallet var til ugunst for borgerne av Palermo. 

Biskop Rebiba hadde utilstrekkelige materielle ressurser, men ble assistert av kong Filip II av Spania som ga ham 3000 unser per år in perpetuo.

Antagelig var det biskop Rebiba som kommisjonerte maleriet Martirio di Sant'Agata (1605) av Filippo Paladini for katedralen i Catania.

Referanser

Italienske katolske biskoper
Linjen Rebiba
Personer fra Storbyområdet Messina